ИУС „Радован Трнавац Мића” Ваљево
Интернационални уметнички студио „Радован Трнавац Мића” у Ваљеву је једна од јавних установа културе града. Студио је 1997. године основао Град Ваљево у адаптираном простору бившег градског кантара, са циљем да угости познате и признате уметнике широм света. У склопу Студија налази се стан, атеље и галерија.

Уметници у Студију остају месец дана, колико траје и њихова изложба у галерији. До данас је у галерији излагало око 300 уметника са готово свих континената и прикупљена је колекција значајних дела, која сигурно спада у најзначајнију збирку радова страних уметника у Србији од Другог светског рата до данас. 

Галерија има свој уметнички савет састављен од угледних културних радника, два историчара уметности и једног уметника, који позива реномиране уметнике из целог света да буду гости, а основни критеријум су уметничке вредности. Галерија организује самосталне и групне изложбе.

Постоји жеља и интересовање да Интернационални уметнички студио прерасте у Музеј савременог интернационалног ликовног стваралаштва.

Види још 
 Радован Трнавац Мића

Извори

Спољашње везе 

 Званична презентација
 Радован Трнавац Мића/Интернационални уметнички студио

Култура у Ваљеву
Изложбени простори у Србији
Културно наслеђе Западне Србије